open-index/open-wikipedia-markdown huggingface dataset:
Alexander Van der Bellen

L**Alexander Van der Bellen** (Vienna, 18 de genar del 1944) l'è on politegh e economista austriegh, candidaa in del 2016 per l'incaregh de primm minister de l'Austria.

L'era professor d'economia a l'Universidaa de Vienna, e coma esponent del Partii Verd Austriegh l'è staa parlamentar del 1994 al 2012, candidaa ai elezzion del 2016 in Austria 'mè indipendent sostegnuu di Verd.
L'è verd, social-liberal e a favor de l'Union Uropeja.

## Biografia
L'è nassuu a Vienna di gent nobij profugh de l'Estonia, invaduda da l'URSS, e scappaa de l'URSS in del 1940. Lu l'è nassuu in d'on camp de profugh, e donca 'l se definiss *Fioeu de profugh*. Poeu da piscinin l'è scappaa anca de Vienna, invaduda de l'Armada Rossa per andà in Tirol.

## Carrera
In del 1962 el s'è diplomaa a Innsbruck, e l'ha ciappaa el dottoraa a l'Universidaa de Innsbruck in economia. L'ha lavoraa 'mè assistent de l'universidaa per poeu andà anca a Berlin.

In del 1976 l'è diventaa professor associaa a l'Universidaa de Innsbruck e in del 1980 professor ordinari a quella de Vienna.

In del 1994 l'è entraa cont el Partii Verd in de la Camera Austriega, in del 1997 l'è vegnuu portavos federal e in del 1999 president del Partii a la Camera. In del 2012 l'ha daa i sò dimission per andà al Consej Comunal de Vienna.

L'è fiss d'accord cont l'ideja sotta a l'Unidaa Uropeja e in d'on liber del 2015 l'ha ciamaa el Federalismo Uropee.

## Presidenza
El 4 de dicember del 2016 el Van der Bellen l'avaraa de scontràss ancamò contra 'l Norbert Hofer in de la repetizion del balotagg di elezzion presidenziaj Austriegh. El Van der Bellen l'eva vengiuu de pocch el balotagg el 6 de mai ma la vodazion l'è stada reputada minga valeda per via di "iregolaridaa" (la parolla "Wahlbetrug", ciovè "broeuj eleturaj", però i media pussee gross l'hann minga drovada)

## Vita privada
El Van der Bellen el s'è sposaa dò voeult e a l'è on fumador.
Garri Kimovič Kasparov

El **Garri Kimovič Kasparov** (Baku, 13 de april del 1963) l'è on campion de scacch e politegh russ, finna al 1991 soviedegh. L'è staa campion del mond dal 1985 al 2000 con l'URSS prumma e poeu per la Russia.
Giovinezza

**Giovinezza** l'è ona canzon italiana di primm agn del 1900, famosa per vess stada l'inn trionfal del Partii Nazzional Fascista. Originariament l'era ona canzon studentesca per la fin de l'Università ciamada Il Commiato, poeu l'è deventada ona canzon di *[[Arditi]]* per poeu diventà, in d'on poo de version, inn fascista. Probabilment l'è la canzon italiana pussee famosa de la prima metaa del 1900, vist che la s'è spantegada sossenn anca in di paes forest.

## Bibliografia
*Asvero Gravelli, I canti della Rivoluzione, Nuova Europa, Roma 1926 (Anno IV)

## Alter progett

## Vos correlaa
*Faccetta Nera
*Inn di sgioven fascista
Faccetta Nera

**Faccetta Nera** l'è ona canzon coloniala italiana scrivuda dal Mario Ruccione in del april del 1935 per la conquista de l'Abissinia. L'era on mezz de proraganda fascista, e 'l faseva leva anca in su l'abolizzion de la s'ciavituu in quel post lì. I primm version de la canzon eren in dialett romanesch, menter quej sortii dopo eren in d'on italian pussee standard.

Anca se al Mussolini la ghe piaseva minga, l'ha poduu nagott contra la soa popolarità, foeura che domandà el taj de 'n quaj vers tropp vert in di confront di negher.

## Vos correlaa
*Giovinezza
*Ti saluto, vado in Abissinia
Joachim Gauck

El **Joachim Gauck** (Rostock, 24 de genar del 1940) l'è on politegh todesch, president federal de la Germania del 2012 al 2017.

## Biografia
Pastor protestant e attivista per i diritt uman in de la Germania Est, l'è staa eleggiuu in di primm elezzion liber de la RDT capo de la commission per sarrà su la Stasi.

Ai elezzion del 2010 l'era staa giamò candidaa, ma l'è staa battuu dal candidaa del governo Christian Wulff, ma quand che 'l Wulff l'ha daa i sò dimission l'è staa scernii lu 'me president, cont el support de Christlich Demokratische Union Deutschland, Union Cristiano-Social in Baviera, Freie Demokratische Partei, Sozialdemokratische Partei Deutschlands e Bündnis 90/Die Grünen. In pratega l'è rimagnuda foeura domà Die Linke.

## Riferiment
* Sitt offizial
Baradell

El **Baradell** (it.: *Baradello*) l'è on bricch de la Lombardia.
A l'è volt 430 meter sora el nivell del mar, e 'l se troeuva denter a la città de Comm.
L'è conossuu anca per el sò castell, de origin bizantina, che se troeuva proppi in su la scima.
El par che 'l nomm *Baradell* el riva de 'na radis indoeuropea *bar*, che 'l voeur dì pu o manch "bricch, sit in olt" (varda anca, per esempi, el mont Barr).
## Varda anca
*Castell del Baradell
Wilhelmus

**Wilhelmus** l'è l'inn nazional di Paes Bass e l'inn pussee vegg al mond, ma vist che l'è staa mia doperaa continuativament el primaa a l'è tradizionalment daa al God Save The Queen. L'è staa musegaa del 1626 dal Adrianus Valerius. Offizialment l'è staa scernii domà in del 1932 in di Paes Bass e in del 1954 in di Antill Olandes. I Antill Olandes han cambiaa inn in del 1964.

El parla, in prima persona, di avventur del Ghielm I d'Orange.
Mila Rodino

**Mila Rodino** l'è l'inn nazzional de la Bulgaria, scrivuu e musegaa dal Cvetan Cvetkov Radoslavov comé cant patriotegh per la guerra serbo-bulgara. L'è on cant malinconegh, melodegh e suggestiv, per via de la soa tonalidaa minora e l' inn offizzial dal 1964. Primma gh'eren trì ign: Vun de la monarchia, incoeu *Inn popolar de la Bulgaria*, e dò scrivuu con ispirazion a l'inn sovietich. In del 1964 han deciduu de cattà foeura on inn pussee ispiraa a la storia bulgara e han scernuu anmò Mila Rodino cont ona noeuva strofa pro-comunism, incoeu scassada via.
Monica Cirinnà

La **Monica Cirinnà** (Roma, 15 de febrar del 1963) l'è ona politega italiana, senadora per el Partii Democrategh. L'è famosa per la legg che la porta el sò nomm, la primma a dà la possibilità ai gay de unìss denanz a la legg in Italia.
Pentru patrie

**Pentru patrie** (*Per la patria* in romen) l'è on film storegh romen del 1978 giraa dal regista Sergiu Nicolaescu. L'è staa giraa in occasion del 100m anniversari de l'Indipendenza de la Romania.
Eroe nazzional

L**Eroe Nazzional** l'è ona personna recognossuda 'me eroe da ona comunidaa nazzionala.

## Conseguenz
* I scoeur, i cittaa e i edifizzi porten el nomm de on eroe nazzional
* La sova fascia l'è in su la cartamoneda, la moneda e i francoboj
* Di volt i dì important de on eroe nazzional hinn festa nazzionala

## On quaj eroe nazzional
* Lombardia: Albert de Giussan
* Italia: Giuseppe Garibaldi
* Francia: Giovanna d'Arch
* Albania: Giorg Castriota
* Catalogna: Rafael Casanova

## Vos correlaa
* Pader de la Patria
L-Innu Malti

**L-Innu Malti** (*L'Inn Maltes*) l'è l'inn nazzional de Malta, scrivuu in maltes e in forma de orazzion al Dio. L'è staa scrivuu dal Robert Samut e musegaa dal Dun Karm Psaila del 1922. L'è staa cattaa foeura del 1964.
Ogiogn

**Ogiogn** (italian: *Oggiogno*) l'è ona frazzion del comun verbanes de Canner, in de la Provincia del Verban-Cusi-Ossola.
In del paes ghe viv circa 25 personn. El se troeuva de soravia al capploeugh comunal, a 530 meter sora el nivell del mar. Se ghe pò rivà cont ona strada sfaltada longa pu o manch quatter chilometer.
El se troeuva in d'on sitt che l'è on poo compagn d'on poggioeu in sul Lagh Magior: de lì se poeuden vedè, in su l'oltra riva, i paes lombard de Luin e Macagn.
Bartolomee Menatt

El **Bartolomee Menatt** (italian: *Bartolomeo Menatti*; Domas, 13 de magg del 1621 - Roma, 15 de marz del 1702) l'è staa on vescov lombard.
In del 1673 l'è staa nominaa vescov de Lod, carega che l'ha tegnuu fina a la mort.
In tra el 1689 e 'l 1692 l'è staa nonzi apostolegh in Svizzera, e l'ha peroraa la causa del mantegniment di privilesg de la Guardia Svizzera.
Hymne Monégasque

L**Hymne Monégasque** (**Inn monegasch**) l'è l'inn nazzional del Principaa de Monaco. L'è in dò lengov: ligurin e frances. Domà la version in ligurin l'è offizzial. La musega l'è del Charles Albrecht, e tendenzialment l'è giudegada on poo mal, 'me ona marcia mettuda insema in manera approssimadiva, che l'ha scrivuda del 1894, con bas ona musega giamò doperada 'me inn dal 1848. I paròll d'incoeu hinn del Louis Notari, scrivuu del 1931.

## Test
:Despoei tugiù, sciü d'u nostru paise
:Se ride aù ventu, u meme pavayun
:Despoei tugiù a curù russa e gianca
:E stà r'emblèma d'a nostra libertà
:Grandi e piciui, r'an tugiù respetà

:Amu ch'üna tradiçiun,
:Amu ch'üna religiun,
:Amu avüu per u nostru unù
:I meme Principi tugiù
:E ren nun ne scangera
:Tantu ch'u suriyu lüjerà;
:Diu sempre n'agiüterà
:E ren nun ne scangera
Baraggia

***[[Baraggia (Brughee)|Baraggia]]**, frazzion de Brughee.
***[[Baraggia (Gozan)|Baraggia]]**, frazzion de Gozan.
***[[Baraggia (Vigiù)|Baraggia]]**, frazzion de Vigiù.
Snorri Sturluson

El **Snorri Sturluson** (Hvammur, 1179 - Reykholt, 23 de settember del 1241) l'è staa on storegh, poeta e politegh islandes.
A l'è vun di personagg pussee important de la storia islandesa del Medioev. Per dò voeult a l'è staa *[[lögsögumadur]]*, cioè ona sort de "president" del vegg parlament islandes (l'Althingi).
L'è cognossuu per avè scrivuu l'*[[Edda in prosa]]*, vuna di oeuver pussee important de la mitologia nordega. Inoltra l'ha scrivuu l*'[[Heimskringla]]* (ona storia di re nordegh) e, forsi, anca la *[[Egils saga]]*.
L'ha viaggiaa de l'Islanda a la Norvegia, e l'ha cognossuu el re Hákon Hákonarson. Ma l'è borlaa denter a 'na congiura senza sucess contra el re, e quell lì el l'ha faa mazzà in cà soa, in Islanda.
Partii Ciappatucc

On **Partii ciappatucc** l'è on partii politegh che 'l gh'ha minga on'ideja ben definida e che 'l ponta a ciappà pussee vot che 'l pò.

## Descrizzion
Per l'Otto Kirchheimer, inventor de l'espression del 1966, i caratteristegh del Partii Ciappatucc hinn:
*Ona diminuzzion di idej, despess limitaa a di concett de bas
*Concentrà el sfors in di argoment che pòden interessà tucc
*Nissuna distinzion de class sociala

## Esempi de Partii Ciappatucc
*El Partii Liberal del Canada, che 'l gh'ha mia on'ideja definida e 'l gh'ha dent di esponent de on poo de idej.
*L'Indian National Congress el voeur parlà a tucc i indian contra el colonialism
*Junts pel Sì
*Fianna Fáil
*Movimento 5 Stelle
*Partii Democrategh
*Russia Unida
*ANO 2011
Monopartitism

El **Monopartitism** l'è 'l sistema politegh indova che gh'è domà on partii politegh che 'l pò presentà i sò candidaa ai elezzion. A bon cunt in del monopartitism gh'hinn pussee scern, per esempi ghe pò vess anca ona coalizzion de partii ma minga on'opposizzion, o anca la possibilitàa per di candidaa independent de prensentàss desligaa di Partii.

Tendenzialment in di Stat Monopartitegh l'unegh partii l'è ciamaa domà *El Partii* e 'l monopartitism l'è asquas semper fioeu di idej 'me el comunism, el fascismo e via inscì o del roeul determinant de on Partii in de l'independenza d'on paes.

## Stat [[de jure]] monopartitegh
*Cina
*Corea del Nord
*Cuba
*Eritrea
*Vietnam
*Sahara Occidental
*Laos

## Vos correlaa
*Bipartitism
*Multipartitism
Piev de la Valsasna

La **Piev de la Valsasna** l'è stada vuna di piev ministrativ e religios del Milanes.
I sò patronn a eren i sant Peder e Paol. La gh'aveva duu capopiev: Introeubi (sede civil) e Premaluna (sede religiosa).
La confinava a nord e a est con la Diocesi de Bergom, a sud con la Piev de Lecch, a ovest con quei de Mandell, Varenna e Belan.
Compagn de tutt i olter piev, l'ha perduu i sò fonzion civil in del 1797, e quei religios in del 1972, quand che l'è stada sostituida del ''Distrett de Introeubi''.
A la fin del XVIII secol la gh'aveva denter i comun de Introeubi, Premaluna, Barcon, Cortabbi, Gerr, Pessina, Vimogn, Barz, Casargh, Cornoeuva, Cremen, Cassina, Conzenee, Margn, Crandola (cont Indoeuver), Pagnona, Pastur, Bajee, Promana, Tasen, Bind, Perlasch, Vendrogn, Perlee, Isen de Sora e Isen de Sotta.
Dialett valsasnatt

Ol **dialett valsasnatt** a l'è na variant ocidental dol lombard.
Per via de la soa posizzion isolada (ma da per ol confin con la Bergamasca), i parlade valsasnate i gh'ha vari rop ch'i i se slontana dal modell de la koinè milanesa (e lecchesa), ma ch'i se vesina a certe rop del lombard oriental.
## Caratteristegh
### Fonetega
Ol valsasnatt al se deslontana dal lombard ocidental "comun" per sti lavor chì:
*conservazzion de [l] final in dol grupp latin -OLU
*conservazzion de [r] final in dol grupp latin -ARIU
**Milan [mes'te:], Lecch [mes'te:], Introeubi [mes'te:r] (cf. bergamasch *mestér*)
### Morfologia
### Lessegh
In general, ol lessegh de la Valsasna al se deslontana minga tant de quell dol rest di dialett ocidentai de l'area milanesa-lecchesa. I variant de la Val Varon i g'ha di contatt bei fort cont i parlà del lagh de Comm, de la Valciavenna e de la bassa Valtolina.
A bon cunt, me pö trovà di paroll ch'iè tipich de la vall:
***parma**: camola
***scarsella**: saccoccia
***telaragn** (pl.): ragnera
***topina**: tapon

## Bibliografia
*Erasmo Buzzi, *Catalogo ornitologico della provincia di Como e della Valsassina*, 1870
*Karl Jaberg, Jakob Jud, *Sprach- und Sachatlas Italiens und der Südschweiz*, 1928-1940 (NavigAIS-web Versione online navigabile dell'Atlante AIS).
**VDSI - Vocabolario dei dialetti della Svizzera Italiana*, Belinzona, 1952-...
*Glauco Sanga, *Dialettologia lombarda*, Pavia, 1984.
*AA. VV., *I dialetti italiani - Storia, struttura e uso*, Turin, UTET, 1998.
Stjepan Filipović

El **Stjepan Filipović** (Opuzen, 27 sgenee 1916 - Valjevo, 22 maj 1942) l'è staa un member de l'Armada de Liberassiun Jüguslava che l'è staa assassinaa düranta la Segunda Guera Mundiala a Valjevo, Serbia, e l'è famus per la foto tolta un para de mument inans de vess metüü a la furca di Nazista.

## La vita
El Filipović l'è nassüü 'l 27 de sgenee del 1916 a Opuzen, in Dalmassia, al didincö Cruassia), dürant ij ültem di de l' Imper Austrüngaregh. Inans del s'ciop de la segunda guera mundiala a l'eva vivüü a Mostar, in Bosnia e Eerzegovina, e a Kragujevac, in Serbia, a quij temp tücc e düü toch del Regn de Jüguslavia. In del 1937 el s'è giuntaa al muiment di lauradur e in del 1939 l'è staa arestaa e cundanaa a un an de presun. Püssee tard, in del 1940, 'l s'è giuntaa anch al  Partii Cumünista Jüguslaf.

Del 1941 el Filipović l'è staa cumandant de l'ünidaa di partisan ciamada *Tamnavsko-Kolubarski* a Valjevo, Serbia. El 24 de Fevree del 1942 l'è staa cataa sü di Nazifascista e 'l 27 de Maj del medém an l'è staa metüü a la furca de la Guardia Statal Serba. In pee in sül patibul el Filipovic in del moment che gh'han metüü la corda al col cunt un grand curagg e desprezz per la mort e per i so agüzzin a l'ha traa i brasc sü in l'aira a la criaa föra a gran vus: "Smrt fašizmu, sloboda narodu!" che 'l vör dì "Mort al fascism, libertaa per la gent!". A l'ha sprunaa 'l popul jüguslaf a resist contra i nazifascista e i ha impluraa de mai desmet de resist. Propi in quell bat d'ögg un suldaa tudesch el gh'ha faa la famusa foto che pö l'ha inspiraa una staua a lü dedicada.

El Filipović l'è staa deciaraa Eroe Nassiunal de la Jüguslavia 'l 14 de Dezember del 1949. El cumün de Valjevo 'l gh'ha 'na statua dedicada a lü in del mezz del paes. Un munüment l'era staa traa sü anch in del so paes nedal, Opuzen, in del 1968, ma l'è staa sbatüü sgiò di fascista cruat düranta la guera serbu-cruata in del 1991; el Minister de la Cultüra cruat el fa cünt de fal sü ancamò de nöf un bel dì in d'un devegnì minga inscì delunsg. In de la segunda guera mundiala hin andaa al fupun anca i so düü fradej Nikola e Šimun.

## Referens

## Alter pruget
Conclav

El **Conclav** (che 'l voeur dì *(saraa) con la [[ciav]]*) l'è l'assemblea indova i cardinai catten foeura el noeuv Papa. El nòmm el vegn da l'Elezzion del Papa del 1268-71, quand che i cittadin de Viterbo han deciduu de sarà i cardinai in d'ona stanza sarada a ciav e hann cavaa via on tocch de tecc.

## Riferiment
*Treccani

## Alter progett

## Vos correlaa
*Collegi cardinalizzi
*Cardinal de la Corona
*Ius exclusivae
*Ubi Periculum
*Fumada bianca e fumada negra
Lengua norn

El **norn** l'era ona lengua germanega settentrional. L'era parlada, almanch fina a la metaa del XIX secol, in di isoi Shetland e Orcadi.
A l'era rivada lainscì cont i Vichingh, e la derivava de la lengua norrena; per 'sta reson a l'era compagna de l'islandes e del faroves. El par che l'ha influenzaa anca el gaelich e 'l scots. L'ha scominciaa a descomparì in del XVIII secol; l'ultem che l'era bon de parlalla l'era el scior Walter Sutherland (del paes de Skaw, in de l'isola de Unst), che l'è mort in del 1850. El lenguista danes Jakob Jakobsen (1864-1918) l'è staa bon de studià quell che ghe restava de la lengua norn per via di testimonianz de on quai veggett in gir per i Shetland, e cont el regoeuj i paroll che i restaven denter al dialett scots local.
## Esempi de lengua: el Pader Noster
Favor i ir i chimrie,
helleur ir i nam thite,
gilla cosdum thite cumma,
veya thine mota vara gort,
o yurn sinna gort i chimrie.
Ga vus da on da dalight brow vora,
firgive vus sinna vora
sin vee firgive sindara mutha vus,
iyv vus ye i tumtation
min delivera vus fro olt ilt,
amen.
Lengua gallica

El **gallich** a l'è staa ona lengua celtega (incoeu descomparida), che l'era parlada in di territori che incoeu corresponden a la Francia e a l'Italia del nord, prima de vess sostituida del latin.
A cognossom quaicoss de quella lengua chì grazzie a vari iscrizzion in su la preja, vas de ceramega, moned e in sul metall. Inoltra a poeudom trovà testimonianz del gallich in de la toponomastega di paes indè che l'era parlada, oltra che a on quai termen che l'è resistii in di lengov locai (frances, ocitan, catalan, lombard...).
## Storia
El gallich a l'è consideraa vuna di variant del celtegh continental (diferent de quell insular), insema al celtiberich, el lepontegh e 'l galata.
I primm iscrizzion che cognossom a hinn del VI secol a.C. e hinn in lepontegh (che despess l'è consideraa on dialett del gallich). L'è staa scrivuu cont i abecee italich, gregh e latin.
A daggh a trà al San Grigoeu de Tours, a gh'era anmò on quaivun che 'l parlava quella lengua chì invers a la fin del VI secol.
## Lessegh
### Confront cont i olter lengov indoeuropei
**epos*, cavall (cf. latin *equus*, irlandes *each*)
**mapos*, fioeu (cf. irlandes *mac*, todesch *mädchen*)
**touta*, tribù (cf. irlandes *tuath*, galles *tud*, latin *totus*, anglosasson *théod*)

### Paroll de origin gallica

Come emm giamò scrivuu, a gh'è on bell rosc de paroll gallich che, a travers del latin, hinn passaa anca in d'ona quai lengua moderna: per esempi el frances, el lombard, ma anca l'ingles.
**beccos* (cf. latin *buca*) -> lat. *beccum* -> becch (it. *becco*, fr. *bec*, ingl. *beak*)
**brennos* -> brenn (fr. *bren*, pms. *bren*, lig. *brénno*, ingl. *bran*)
**bulga* -> bolgiott (fr. *bouge*, it. *bolgia*, ingl. *bulge*)
**karros* -> lat. *carrus* -> carr (it. carro, fr. ant. carre, ingl. car)
**kramon* -> lat. cramum -> crema (fr. crème, it. crema, ingl. cream)
**pettia* -> it. *pezza*, fr. *pièce*
## Varda anca
*Lengov celtegh
*Celtegh continental
*Celtegh P
*Calendari de Coligny
Gian Marco Centinaio

El **Gian Marco Centinaio** (Pavia, 31 de ottober del 1971) l'è on politegh italian de la Lega Nord.

## Biografia
L'ha ciappaa la laurea in Scenz Politegh a l'Universitaa de Pavia del 1999. 

L'è staa vicesindigh de Pavia e assessor a la Coltura dal 2009 al 2014, con la giunta del sindigh PdL del Alessandro Cattaneo.

L'è staa eleggiuu senator el 25 de febrar del 2013 in Lombardia, e l'è in di list de la Lega Nord dal dì adree (per el primm dì l'era in di list de Grandi Autonomie e Libertà).

El 8 de luj del 2014 l'è staa eleggiuu capogrupp in senad de la Lega, rivaa despoeu al Massimo Bitonci, elegiuu sindegh de Padoa e donca dimissionari.

L'è, a giugn 2018, scernuu 'me minister de l'argicoltura del governo Conte I. El finiss el sò mandaa el 4 de settember 2019 cont el governo Conte II.
Lista civega

Ona **lista civega** l'è ona lista elettorala presentada in manéra desligada di partii nazzionai in d'ona autonomia locala, soratutt in di comun. L'è capitaa anca che i list civegh han faa ona federazzion a nivell regional o nazzional. A segonda de la legg la ghe pò vess 'na distinzion legala in tra partii e lista civica, 'me in la pupart de l'ex blocch oriental, o vessegh no, 'me in Italia.

## Caratteristegh
Normalment i caratteristegh de ona lista civega hinn:
*On nòmm che 'l ciama ona realtàa locala, comé "Lista per X", "Y Sindegh", "Insema per X"
*On nòmm che 'l ciama mia di partii nazzionai.
*Candidaa important per la zona, 'me di imprendidor e di personn ch'i gh'han particolar rispett in tra la popolazzion locala
Bataja de Magenta

La **Bataja de Magenta** (italian: *Battaglia di Magenta*), combattuda el quatter de giugn del 1859, l'è stada vun di sconter decisiv de la Segonda Guerra de Indipendenza.
Comattuda de frances e piemontes de 'na banda, e di austriegh de l'oltra, l'ha vist a vinc i primm. La vittoria l'ha sbarattaa i port de Milan, che inscì l'è passaa definitivament sotta el controll di Savoja.
## Varda anca
*Bataja de Turbigh
Złoty

El **Złoty** l'è la moneda de la Polonia. In polacch el voeur dì **d'or**. L'è dividuu in *grosz*, paròlla che la vegn del todesch **groschen**.
Ny

**Ny** l'è on digraf di on poo de lengov. I pussee famos hinn el catalan e l'ongares. El reppresenta asquas indepertut el sòn . L'è drovaa anca in spagnoeu quand che se pò mia doperà la "ñ": Per esempi in di nomm de domini o in di computer.

## Aragones
In aragones la indica la "gn".

## Catalan
In catalan la *ny* l'è mia considerada ona lettera singola e la se pò trovà al principi de la parolla, 'me in *"nyap"* (*ruff*), in del mezz, 'me in *"Catalunya"* o anca a la fin, 'me in *"any"* (*"ann"*)

## Ongares
In ongares la *ny* l'è considerada ona lettera e l'è in di paròll 'me:
*anya = mamma
*enyém = el mé
*ernyő = ombrella
*zsivány = fant

## Spagnoeu
In spagnoeu la ny a l'è doperada in quej contest, comé part di software o di nomm di sitt web, indova la n cont la tilde a la se pò no doperà.

## Varda anca
*ñ
Tank Man

El **Tank Man**, ciamaa anca **Rivoltos Descognosuu**, l'è 'l soranomm daa ad on ribell che, durant di Protest de la Piazza Tienanmen, l'ha fermaa di carr armaa de l'Armada Popolar de Liberazion in de per lu, e 'l s'è mittuu denanz di carr.

La version pussee famosa de la soa foto l'è quella del Jeff Widener, che ha faa del sò obergh a 800 meter de la piazza.

## Riferiment
*Tank Man - Times 

## Alter progett
Municipi 7 (Milan)

El **Municipi 7** l'è vun di 9 Municipi de Milan. El gh'ha dent la zona de Bagg, Muggian, San Sir e Forz Armaa. La  soa presidenta l'è la sciora Silvia Fossati, candidada civega de center-sinistra, elegiuda el 3 e 'l 4 de otover del 2021. El gh'ha 171'796 abitant e 'na superfiss de 31,34 km2 per 'na densità de popolazion de 5481,68 ab/km2.

## Tradizion
La tradizion pussee famosa del Municipi 7 l'è la Sagra de Bagg. Tradizion di baggitt da pussee de 200 agn, gh'è anca la tradizional corsa di asenej, tradizion del 1600 perduda e ripristinada in di agn 2000, e affidada ai scoeur de la zona.

## Loeugh

In del territori del Municipi 7 gh'è on poo de ges: Per esempi la Gesa Veggia, che gh'era l'orghen legendari desegnaa che l'ha faa origin al dett lombard "andà a Bagg a sonà l'orghen". Alter ges de cità hinn la Gesa de San Gioann Bosch, la Gesa de Sant Anselmo e El Monastee, vegg Monastee incoeu sed del Municipi e di Ghisa.

A nivell turistich se pò parlà del Gardaland Waterpark, parch de divertiment marittim.

Anca el famos Stadi de San Sir l'è in del Municipi 7.

A gh'è anca la Cassina Lintern, che forsi 'l gh'è staa el Francesch Petrarca.

La zona l'è servida de du foppon: El Cimiteri de Bagg e quell de Muggian.

### Verd
El Municipi 7 l'è 'na zona assee verda: In del municipi a troeuvom el Parch de Trenn, el Parch di Cav, el Boscoincittà, el Parch de Bagg e 'l Parch Valsesia.

## Straport

El Municipi 7 a l'è servii di autobus de l'ATM e de la metropolitana de Milan, lign ross (stazion da Bisceglie a Wagner) e lilla (stazion da San Sir Stadi a Segesta), e l'è possibil che ghe sien di alter espansion di 'sti lign in del municipi.

La red di tram de Milan la riva in la zona, a San Sir Stadi, cont el tram 16 che 'l ferma anca a Segesta. 

Antigament la zona l'era pussee servida, di tram 18 e 32. Gh'è anca di binari de servizzi che riven al deposit de Bagg e hinn no doperaa del servizzi de ligna.

La zona la gh'ha nissuna stazion ferroviaria, che la sibia de la Red Ferroviaria Italiana o di Ferrovij Nord.

## Politega
In tra el 2016 e 'l 2021 el Municipi l'è staa governaa de 'na coalizion de center-destra in tra Forza Italia, Liga Nord, Fratelli d'Italia - Alleanza Nazionale e la lista civega del Stefano Parisi, guidada del Marco Bestetti.

Del 2021, el Municipi, compagn de tucc i alter municipi ambrosian, a l'è governaa de la coalizion de center-sinistra, guidada de la Silvia Fossati.

### Stemma
El stemma l'è staa inventaa in del 2002 per el Consili de Zona e poeu adattaa per el Municipi.

El Scud l'è spartii orizontalment: Sora ross e sotta bianch, ciappaa del stemma de la Porta Vercellina spagnoeula, ossia Porta Magenta. Al center a gh'è on capitell che l'è reppresentaa in la Cassina Lintern cont on monogramma misterios, reportaa in del stemma.

La blasonadura la podaria vess:

## Riferiment
*Stemma del Consiglio di Zona 7 (2002)
Spybot (malware)

**Spybot** l'è ona fameja de trojan de dimension descognossuu, ma stimaa a circa mill. L'è staa anca brevement ol malware con pussee variant, ma l'è sta superaa dal Agobot.

## Caratteristegh
*El se spantega in di red de scambi 'me KaZaA
*Possibilitàa de spantegàss con di vulnerabilitàa del Windows
*Possibilitàa se spantegàss in di red cont di password fazil de indovinà
*Taccà di server IRC cont di attacch de Negazzion de Servizzi
Spybot

*Spybot - Search & Destroy: On famos antispyware scrivuu in Delphi
*Spybot (malware): On Cavall de Troia
Cavall de Troja

In di poemma omeregh, quella del **Cavall de Troja** l'è stada ona furbaria di Gregh per fognàss denter a la città de Troja e veng inscì la guerra, despœù de on assedi andaa inanz per pussee de des agn che l'aveva minga daa de frutt.

In de la version canonega, i Gregh i hann faa sù on cavall de legn sossenn grand indè che gh'era sconduu ona forza selezzionada di sœù omen e combattent. Hann faa donca a finta de menà via i toll cont i sœù nav e lassaa el cavall de legn lì per i Trojan tant 'mè se el fuss on trofee de guerra. Duranta la nocc, i Gregh hinn soltaa fœura del cavall senza minga fà de rumor e dervii i cancej de la città per fàggh vegnì denter el rest de la soa armada, che intratanta aveven menaa indree i nav in gran secrett vuttaa ancasì del fosch de la nocc. I Gregh i hann donca faa sù on bell rebelott e buttaa giò la città de Troja medemma, cont el mettegh ona fin decisiva a quella longa guerra chì.

A nivell de metafora, el "Cavall de Troja" a l'è vegnuu a segnifegà 'mè on stratagemma drovaa per invidà di nemis in d'on sitt seguraa e protett per pœù taccàjj ai spall quand che comenzen a 'veggh bon temp. A gh'è di virus per computer che ven ciamaa proppi cavaj de Troja per via de quella legenda chì.

Vuna di font pussee antigh de la storia la se pœu trovà in de l'Eneid del Virgili, on poemma epigh scrivuu in latin in di temp de l'imperador August. Anca in d'on tocch de l'Iliad de l'Omer se cunta sù de quell lavorà chì. In de la tradizzion grega, el cavall el ven ciamaa nomà "Cavall de legn" (Δούρειος Ἵππος, *Doúreios Híppos*, in del dialett jonegh).
Lengua irlandesa antiga

L**'irlandes antigh** (nomm local: *goídelc*) l'è la forma pussee veggia de la lengua irlandesa. A l'è consideraa anca el "pader" di tre lengov goidelegh del dì d'incoeu: l'irlandes, el scozzes e 'l manx (a travers del medi irlandes).
El cognossom per via de la letteradura irlandesa pussee antiga.
## Varda anca
*Lengua irlandesa media
**Lengua irlandesa
**Lengua scozzesa
**Lengua manx
*Scrittura ogamega
*Letteradura irlandesa
Gianluca Buonanno

El **Gianluca Buonanno** (el Borgh, 15 de magg del 1966 – Gorla Minor, 5 de giugn del 2016) l'è staa on politegh italian. L'è staa sindegh de Sarravall dal 1993 al 2001, de Varall dal 2002 al 2012 e del Borgh del 2012 fina a la soa mort, in su l'Autostrada Pedemontana, in d'on incident utomobilistegh.

La sò miee l'è morta anca lee dopo de vess stada trasportada a l'ospedaa.
Lèngua d'i sègn rüssa

La **lèngua d'i sègn rüssa**, u РЯЖ, (nom natif русский язык жестов, russkiy yazyk zhestov) l'è 'na lèngua di sègn druada in de la Cumümidaa Surda in di Rüssia. El còdes ISO 693 l'è **hsl**. El sumeja che la sia parlada di 120.500 de gent.

## Referiment
Referendum in su la permanenza del Regn Unii in de l'Union Europea

El **Referendum in su la permanenza del [[Regn Unii]] in de l[[Union Europea]]**, ciamaa despess **Brexit** (da **Br**itish **exit**) l'è on referendum faa el 23 de giugn del 2016 indova i cittadin del Regn Unii e de Gibilterra i gh'ha avuu de scernì se restà dent a l'Union Europea o sortì da l'Union. La permanenza del Regn Unii l'è tema de discussion dal 1973, quand che el Regn l'è entraa in de la  Comunità Economega Europea.

L'è staa proclamaa dal *European Union Referendum Act 2015*, e l'è 'l terz referendum ingles e 'l second a tema Europa, quand che el 67% di ingles l'era a favor de stà in de la CEE.

I sostenidor del "Si" han dii che vess dent a l'Union Europea el permett de avègh on marcaa pussee grand, pussee post de lavor e donca on'economija pussee bona. Inscambi, i euroscettegh han dii che on Regn Unii foeura da l'Union el gh'ha pussee sovranità, che 'l pò gestì mej el problema de l'immigrazzion e de vess liber dai regoll e da la burocrazia europea, che lor troeuven eccessiva, oltra a trovà di noeuv trattaa de liber scambi.

Anca se i sondagg daven per vincent el *remain*, ossia restà in de l'Union, a la fin el resultaa l'è staa a favor de la sortida da l'Union Europea.

Quand che 'l premier ingles David Cameron l'ha descovert el resultaa l'ha daa i sò dimissioni per ottober e l'è staa sostituii de la Theresa May, e l'è scominciada ona campagna per fà de noeuv el referendum. Domà in del sginee del 2020 el premier noeuv Boris Johnson l'ha firmaa l'accord per el retir del Regn Unii de l'Union europea.

A l'istess temp on poo de person, comé 'l Massimo Doris e 'l Beppe Sala, han dii che gh'è la possibilitàa de portà a Milan i aziend che scappen da Londra.

## Riferiment legislativ

### La domanda
La prima ideja de domanda la seva: 
Inglés: *Should the United Kingdom remain a member of the European Union?* 
Gallés: *A ddylai’r Deyrnas Unedig aros yn aelod o’r Undeb Ewropeaidd?* 
Lombard: **Gh'avariel el Regn Unii de restà on member de l'Union Uropeja?**  
E i respost eren Si o No

Però despoeu la Commission Elettorala l'ha dii de preferì ona domanda pussee diretta e neutra, donca l'è stada cattada foeura: 
Inglés: *Should the United Kingdom remain a member of the European Union or leave the European Union?* 
Gallés: *A ddylai’r Deyrnas Unedig aros yn aelod o’r Undeb Ewropeaidd neu adael yr Undeb Ewropeaidd?* 
Lombard: **Gh'avariel el Regn Unii de restà on member de l'Union Uropeja o lassà l'Union Uropeja**, e i respost seven *Lassà l'Union Uropeja* e *Restà on member*

## Posizion di Partii

Inscambi, tucc i Partii del Parlament de Gibilterra seven a favor de rimanè in l'Union.

## Resultaa

## Riferiment
*Brexit - WSI

## Vos corelaa
*Grexit
*Sortida del Regn Unii da l'Union Europea
Moviment di Giovin Padan

El **Moviment di Giovin Padan** (in Italian **Movimento dei Giovani Padani**, breviaa "MGP") l'è stada la gioventura del partii politegh Liga Nord, de idej federalista, conservator, nazionalista, protezionista e regionalista, compagn de quell de la Liga Nord.

On poo de politegh important de la Liga han scominciaa in del *MGP*, comé 'l Matteo Salvini o el Paol Grimoldi.

El gh'aveva dent el Moviment di Student Padan, per quej che vann ai scoeur superior, el Moviment di Universitari Padan, per i universitari, e i Giovin Ministrador Padan, ossia i member del MGP che hinn in di ministrazion.

In del 2018, con la scerna nazionalista de la Liga, el se trasforma in la Lega Giovani.
Luca Zaia

El **Luca Zaia** (Conejan, 27 de marz del 1968) l'è on politegh veneto. L'è staa Minister de l'Agricoltura e incoeu l'è 'l president del Veneto, elegiuu con la Lega Nord.
Massimo Bitonci

El **Massimo Bitonci** (Padoa, 24 de giugn 1965) l'è on politegh italian, sindegh de Padoa dal 9 de giugn del 2014 al 12 de november del 2014, e president de la Liga Veneta del 6 de marz del 2016.
Dovana

La **Dovana** (de l'arab *dīwān*, *register*) l'è l'organ publegh che 'l controlla el traffich de ròba in d'on Paes. In d'on poo de Paes la dovana la controlla anca el traffegh de gent, ma in d'on quaj paes gh'hinn di orghen separaa.

## Fonzion de la dovana
I tre fonzion pussee important de la dovana hinn:
*Fiscal
*Protezion
*Economega

Fiscal l'è 'l ciappà i danee di tass e di diritt doganai, la protezion l'è 'l controll contra el sfros, la droga e inscì via. La protezion l'è sia de comprador, per esempi cont el combatt de la contraffazion, e sia de la salut publega.

Economega l'è quella de garantì el respett di accord e di legg economegh.

## Alter progett

## Vos corelaa
*Union dovanala
*Territori dovanal
*Post de frontera
Virginia Raggi

La **Virginia Raggi** (Roma, 18 de luj del 1978) l'è ona politega e avvocata italiana. L'è la sindega de Roma per el Moviment 5 Stell dal 19 de giugn del 2016, quand che l'ha battuu el candidaa del center-sinistra, ol Roberto Giacchetti, de squasi el 40%.
Chiara Appendino

La **Chiara Appendino** (12 de giugn del 1984) l'è ona politega italiana, dal 2016 sindegh de Turin, elegiuda dal Moviment 5 Stell despoeu avè battuu al ballottagg el Piero Fassino.

## Biografia

Nassuda a Moncalieri in del 1984 l'ha studiaa al *Liceso Classico Vincenzo Gioberti* de Turin e la s'è laureaa in economia internazional. Dal 2007 al 2010 l'ha lavoraa come *controller* a la Juventus.

L'è entraa in del Moviment 5 Stell in del 2010.

L'è sposaa cont el Marco Lavatelli e la gh'ha una fiolina, che la se ciama Sara.

## Riferimént


## Ligam de foeura

* Curriculum Vitæ de Chiara Appendino
John Goodman

El **Jonathan Stephen** "**John**" **Goodman** (Affton, 20 de giugn del 1952) l'è on comegh e ator american, vincitor de on Emmy Award, 2 American Comedy Award, on Golden Globe, 2 People's Choice Awards, on TV Land Award, on Viewers for Quality Television Award e on World Soundtrack Academy Award.
Europarlamentar

L**Europarlamentar**, ciamaa anca **Eurodeputaa**, l'è on member del Parlament Europee. Eurodeputaa/Europarlamentar l'è ona parolla de origin latina, doperada donca in di paes de lengua neolatina. Quij germanegh doperen di form 'me "Member del Parlament Europee".

Hinn elegiuu dal Popol dal 1979, prumma vegniven elegiuu di Parlament di Stat member.
Marine le Pen

La **Marine Le Pen** (Neuilly-sur-Seine, 5 de agost del 1968) l'è ona politega franzesa, presidenta del Front National del 16 de genar del 2011 e candidada con 'sto partii chi ai elezion presidenziai in Franza del 2012 e a quej del 2017, che l'è rivada al ballottagg cont l'Emmanuel Macron.

## Biografia

## Idea politega
In agricoltura e straport la pensa che boeugna incetivà el kilometer 0 e i straport publegh.

Per l'immigrazzion e la cittadinanza: La voeur juttà prima i frances, e la voeur fà ona moratoria di arriv in Franza. Per la cittadinanza, la voeur limità i naturalizzazzion e fà ona legislazzion meritocratega a tema.

La Le Pen l'è sossenn a favor de la laicitàa, e la voeur tegnì i legg pro laicitàa e anca mettej dent a la Costituzzion. L'è contra a finanzià i Ges e i Moschee. L'è anca a favor de proibì i simbol religion in publegh.

L'è anca a favor de l'abort, che per lé el va limitaa grazzia a di bon politegh famejar. L'è contra a l'eutanasia.

In tema giustizia: La voeur miôrà i condizzion di preson, aumentà i polee in di zon a ris'c e a favor de la pena de mort per i crimen assee gramm, anca se la voeur on referendum a tema. L'è contra a criminalizzaa i client di prostitud.

L'è contraria a la tutela di lengov minoritari franzes, che per el sò partii hinn 'na "brescia in la Republega" e "la vittoria del collettivism" (in Franza i Region se ciamen Collettività).

L'è assee euroscettega e a favor de abolì l'Euro e l'Union Europea.

## Vos correlaa
*Matteo Salvini
*Jean-Marie Le Pen
Civilization VI

**Civilization VI** l'è on videogioeugh strategich a turn de la serie Civilization del Sid Meier. La soa sortida l'è programmada per el 21 de ottober del 2016, in sul Steam per el Windows, anca se l'è giamò in programma la version per OS X e Linux. L'è publegaa da la 2K Games e desviluppaa da la Firaxis Games.

## El gioeugh

### I civlitàa
I civilitàa de Civilization VI hinn staa presentaa in d'ona manéra curiosa: Ogni 8 dì el Canal YouTube de la Firaxis el mett on video indova el descriv i civilitàa.

L'America, guidata da Theodore Roosevelt
L'Inghilterra, guidata da Vittoria
L'Egitto, guidato da Cleopatra
Il Giappone, guidato da Hojo Tokimune
La Cina, guidata da Qin Shi Huang
Gli Aztechi, guidati da Montezuma
La Francia, guidata da Caterina de Medici
Il Brasile, guidato da Pedro II
La Scizia, guidata da Tomiri
La Germania, guidata da Federigh Barbarossa
La Spagna, guidata da Felipe II

## Desvilupp
Baba Yetu

**Baba Yetu** l'è ona canzon scrivuda del 2005 dal Christopher Tin, scrivuda su richiesta del desviluppador de gioeugh Soren Johnson, compagn de stanza del Tin, che 'l gh'aveva bisogn de ona canzon per Civilization IV. L'è cantada dal Ron Ragin, compagnaa dai Stanford Talisman. L'è ona preghiera, el Pader Noster, cantada in lengua swahili e l'ha vengiuu on Grammy, on Independent Music Award e di olter premi minor.

## El test

## Vos correlaa
*Sogno di Volare
Lega Lombarda (Partii)

La **Lega Lombarda** (in lombard **Liga Lombarda**) l'è on partii politegh italian, de idej autonomista, regionalista, federalista e indipendentista. In del 1991 el s'è federaa cont la nassenta Liga Nord, che l'è deventada la sezion nazional per la Lombardia.
Liga

*In Chimega, ona Liga l'è on compost a bas metallega
*Manéra per ciamà ona confederazion
*Ona associazion, soratutt a caratter politegh o sindacal, per fà vergòtt urgentement.
*Manéra antiga per ciamà la fameja
Confederazion

Ona **Confederazion**, ciamada anca **Liga**, l'è ona associazion de Stat sovran creada da on trattaa per rivà a di scop comun, per esempi la difesa, ona moneda unega o 'l commerc forest.

La differenza in tra la confederazion e la federazion l'è che la cession de poder al governo central in d'ona confederazion l'è manch de quella in d'ona federazion, e che i rapport in tra i Stat e 'l governo central hinn regolaa dal diritt internazional, quand che quej de ona federazion hinn regolaa dal diritt costituzional. Sta de fatt che gh'hinn di confederazion assee streng, comé la Svizzera, che de facto hinn federazion, e di confederazion largh, tant che on Stat el pò vess part de pussee de ona confederazion.

## Esempi de confederazion
*El Benelux
*Serbia e Montenegher
*Russia e Bielorussia
*Senegambia
*Veggia Confederazion Elvetica
*Parzialment, la Liga Lombarda

## Vos correlaa
*Federazion
*Federalism Europee
Irlanda del Nord

L**Irlanda del Nord** (inglés: **Northern Ireland**, irlandés: **Tuaisceart Éireann**) l'è vuna di *[[home nations]]* del Regn Unii. L'è locada in del Nord Est de l'isola d'Irlanda. La confina domà a Sud con l'Irlanda. La capitala l'è Belfast.
Municipi 6 (Milan)

El **Municipi 6** l'è vun di 9 Municipi de Milan. El gh'ha dent la zona de Lorentegg, Barona, Porta Cicca e Giambellin. El sò president l'è el scior *Santo Minniti* del Partii Democrategh, elegiuu el 5 de giugn del 2016.
El gh'ha 149&nbsp;000 abitant e ona superfiss de 8&nbsp;150 km2.
Municipi 5 (Milan)

El **Municipi 5** l'è vun di 9 Municipi de Milan. El gh'ha dent la zona de Porta Cicca, Ceravall, Gesa Rossa e Missaglia. El sò president l'è el scior *Alessandro Bramati* del Nuovo Centrodestra, elegiuu el 5 de giugn del 2016.
El gh'ha 134&nbsp;016 abitant e ona superfiss de 29,87 km2.
Lega Lombarda

*La Liga Lombarda, lianza militara del medioev
*La Lega Lombarda, partii politegh che 'l fa part de la Lega Nord
Municipi 4 (Milan)

El **Municipi 4** l'è vun di 9 Municipi de Milan. El gh'ha dent la zona de Porta Vittoria, Rogored, Porta Romana e Pont Lamber. El sò president l'è el scior *Paolo Bassi* de la Lega Nord, elegiuu el 5 de giugn del 2016.
El gh'ha 169&nbsp;051 abitant e ona superfiss de 20,95 km2.
Municipi 9 (Milan)

El **Municipi 9** l'è vun di 9 Municipi de Milan. El gh'ha dent la zona de Comasina, Fulvio Testi, Bovisa, Ninguarda e Affer. El sò president l'è el scior *Giuseppe Lardieri* de Forza Italia, elegiuu el 5 de giugn del 2016.
El gh'ha 94&nbsp;386 abitant e ona superfiss de 21,12 km2.
Parlament de Gibilterra

El **Parlament de Gibilterra** (in inglés **Parliament of Gibraltar**) l'è 'l Parlament monocameral de Gibilterra. El gh'ha 17 scagn. Dal 1969 finna al 2006 la gh'aveva el nòmm de **Cambra de l'Assemblea**

## Fonzion
L'è staa fondaa con la Costituzion del 1969, con 15 member elegiuu e 2 nominaa dal governador. Con la noeuva costituzion del 2006 l'ha ciappaa pussee poder e sovranitàa, e tucc i 17 member hinn elegiuu.

La legg elettorala l'è particolara: I cittadin de Gibilterra pòden votà 10 candidaa,  e donca on Partii el gh'ha de fà votà i sò 10 candidaa. Normalment i 10 candidaa del partii pussee votaa vegnen elegiuu in blocch, e i olter 7 vegnen dal second partii pussee votaa.

## Cà del Parlament
La Cà del Parlament l'è stada fada su in del 1817 e l'era la sed de la Libreria de Stat. Dal 1951 la vegn sed del Gibraltar Legislative Council, per poeu vess inaugurada el 28 de agust del 1969 comé cà del Parlament dal governador Varyl Begg

## Composizion
Ai ultim elezion la s'è formada ona maggioranza in tra el Partii Liberal de Gibilterra (3 scagn) e 'l Partii Socialista del Lavor de Gibilterra (7 scagn).

A l'opposizion gh'è 'l Partii Socialdemocrategh de Gibilterra (6 scagn) e la diputada independenta Marlene Hassan Nahon.

## Ultim elezion
'''Sunt di elezion del 26 de novembre 2015.

## Riferiment
*Parliament of Gibraltar

## Vos corelaa
*Politega de Gibilterra
*Costituzion del 2006 de Gibilterra
Bud Spencer

El **Carlo Pedersoli**, (Napoli, 31 de ottober del 1929 – Roma, 27 de giugn del 2016) pussee cognossuu cont el nòmm de **Bud Spencer** l'è staa on attor e noeudador italian.

## Vos correlaa
*Terence Hill
San Grà

**San Grà** (in lengua italiana *San Grato*) l'è una frasiòn in del cumün de Lod. La se tröva a 5-6 km da Piàsa d'la Vitòria, apena dùpu el cimiteri, in sü la strada che va vèrs Meregnan.

## Storia

La cumunità l'è nasìda intùrni a la cesina, e dal 1877 l'è dinventàda frasiòn de Lod..

## Bibliugrafia
* Giovanni Agnelli, Dizionario storico geografico del Lodigiano, Lod, Lodigraf, 1990 [1886], pp. 276-277, ISBN 88-7121-055-7

## Riferiment
Parlament de Catalogna

El **Parlament da Catalunya** l'è 'l Parlament monocameral de la Catalogna. El pò avègh da 100 a 150 deputaa, Incoeu hinn 135, elegiuu a suffragi universal e proporzional. El Statut Catalan del 2006 el dis che 'l Parlament:
#El reppresenta el popol de la Catalogna
#Esercita el poder legislativ, controlla la politega ed approva el Belang
#L'è inviolabil

## Composizion
Incoeu el Parlament el gh'ha 135 deputaa, dividuu in trì blocchi:
***Independentista**
**Junts per Catalunya (34)
**Esquerra Republicana de Catalunya (32)
**Candidatura d'Unitat Popular (4)
***Mia independentista**
**Ciudadanos (36)
**Partit dels Socialistes de Catalunya (17)
**Partit Popular Català (4)
***Per el referendum concordaa**
**Catalunya en Comú Podem (8)

## Fonzion
*Approva i legg in su i materi ch'hinn podestàa esclusiva de la Generalità o in condivision cont el Stat
*Aprova el belang del governo de la Generalità
*Controlla el governo: El gh'ha el poder de elegg e fà borlà el governo
*Elegg el President de la Generalità de Catalogna
*Elegg el Sindic de Greuges
*Elegg i vòtt senador che reppresenten la Catalogna al Senat Spagnoeu

## Stipendi
I retribuzion lord hinn:
*President del Parlament: 121.679,48 €
*Vicepresident del Parlament: 88.006,10 €
*President de grup parlamentar: 74.845,81 €
*Portavos de grup parlamentar: 73.144,24 €
*Diputat: 37.330,41 €

## Vos correlaa
*Cortes Generales
*Generalitat de Catalunya
Municipi 1 (Milan)

El **Municipi 1** l'è vun di 9 Municipi de Milan. El gh'ha dent el center storegh de Milan, dal Dòmm ai Bastion. El sò president l'è el scior *Fabio Arrigoni* del Partii Democrategh, elegiuu el 5 de giugn del 2016.
El gh'ha 107&nbsp;087 abitant, e pussee del 10% hinn forest, e ona superfiss de 9,76 km2.
Minecraft

El **Minecraft** l'è on video-sgiœugh sandbox e a mond avert desvilupad del Markus Persson e vendud del 2009 de la Mojang, del 2014 società de la Microsoft. L'è vun di sgiœugh pussee drovad e cognossud in del mond, el segond pussee vendud in de la storia.

## Modalità de sgiœugh
De bas, l'utent a l'è mitud in d'on mond generad a cas, ma el pœu anca caregà di mape fade su di olter o personalizà el sò mond.

Se pœu sgiugà in modalità soravivenza, indova gh'è l'obietiv de sopraviver e de fà i progress del sgioeugh; creativa, indova che la gh'è la construzzion libera, la modalità hardcore, presenta domà in d'ona quaj version e cont la mort permanenta e la modalità aventura, fada per i mape de aventura creade di utencc e che la permet no de modifegà el mond.

## Vos corelade
*Minicraft
Handshake

In Informatega l**Handshake** (streccia de man) l'è 'l procediment indoa dò computer, via software o hardware, deciden di regoll comun comé la velocitàa, el controll di error o la crittografia. In pratega l'è la fas de la connession indoa i dò computer deciden comé comunegà.
Evgenij Valentinovič Kasperskij

L**Evgenij Valentinovič Kasperskij** (Novorossijsk, 4 de ottober del 1965, ciamaa in del mond ingles **Eugene Kaspersky**) l'è on informadegh russ, fondador di Kaspersky Lab del 1997, azienda che la programma antivirus e software de sicurezza.

## Biografia
### Scoeura
Appassionaa de matemataga da quand che l'era on fioeu, l'ha studiaa fisega e matematega avanzada grazia a on cors special de l'Universitàa de Mosca, per poeu laureàss del 1987 in crittografia, telecomunicazion e informatega in d'ona accademia del KGB.

### Carriera
Caveat emptor

***Caveat emptor*** l'è ona espression latina che la voeur dì "Che 'l comprador el faga ballà l'oeugg". La vegn del verb *caveo*, ossia "vardàss", "fà ballà l'oeugg".
A Portuguesa

**La Portoghesa** (**A Portoguesa** in portoghes) l'è l'inn nazional del Portogall, compognuu del 1895 dal Alfredo Keil e cont el test scrivuu dal Henrique Lopes de Mendonça.
Municipi 3 (Milan)

El **Municipi 3** l'è vun di 9 Municipi de Milan. El gh'ha dent la zona de Lambraa, Cittaa Studi, Porta Venezia e Cimian. La soa presidenta l'è la sciora *Caterina Antola* del Partii Democrategh, elegiuda el 5 de giugn del 2016.
El gh'ha 140&nbsp;524 abitant e ona superfiss de 14,23 km2.

## Alter progett
Limoncell

El **Limoncell** l'è on liquor dolz tipegh de la Campania. Se lassa la scorza di limon in del alcol per on quaj period (da on par de dì a trì més) e poeu se 'l mes'ciaa con l'aqua e 'l zucher.
Localhost

In informatega **localhost** l'è 'l nòmm daa a l'inscì ciamada interfaccia de loopback, ossia el computer indoa l'è in esecuzion on determinaa servizzi.

## Descrizion
In di red TCP/IP l'adressa de localhost l'è  **127.0.0.1** in del IPv4 o **::1** in del IPv6. L'adressa la permett de comunicà cont el computer local comé se fuss on computer remott, e l'è util per fà di proeuv o anca per contattà on servizzi che 'l se speccia de vess contattaa da remott.

## Leggend
Se cunta, in di ambient di informategh, che gh'era on hacker ciamaa "bitchchecker", el pussee gram del mond, che l'ha taccaa l'IP 127.0.0.1 senza savè che l'è la soa adressa.

## In de la coltura informatega
localhost l'è drovaa on poo 'me sinonim de cà, in fras comé "There is no place like 127.0.0.1".
Web server

On **Web Server** l'è on software che 'l gira in su on server e che 'l gestìss i request de trasferient de paginn web faa da on client. La comunicazion in tra el client e 'l server la vegn in su la porta 80 o, se in connession segura HTTPS, in su la 443. L'insema de tucc i web server interconness el dà vita al World Wide Web.

## Descrizion
In teoria tucc i computer tacca a Internet pòden fà da server web, ma normalment vegnen drovaa di computer cont hardware dedicaa e ottimizzaa, anca se despess i desviluppador droven on PC normal per fà i sò proeuv.

## Software per fà on web server
*Apache
*ColdFusion
*ngnix
*ighttpd